Downloaded from MoviesMod.org | Visit & Support
Memang boleh difahami
jika berada di sini hari ini agak sukar.
Apa yang berubah baru-baru ini?
Tak mudah buat wawancara ini dan pada mulanya saya tak nak buat.
Banyak perkara yang saya rasakan mungkin merumitkan keadaan.
Sukar untuk melaluinya.
Banyak keluarga lain berada dalam situasi yang sama,
cuma bezanya ialah
keluarga saya muncul di televisyen.
Anda mungkin pernah dengar tentang keluarga Duggar.
Jim Bob, Michelle serta 19 anak kandung mereka.
Kisah mereka segera menjadi fenomena.
Saya nak menamakan anak saya Jim Bob. Jim Bob memang hebat.
Semua orang pun kenal keluarga itu.
- Kami suka keluarga Duggar! - Ya!
Saya nak simpan ciuman pertama saya untuk selepas berkahwin.
Saya tanya pak cik saya,
"Pak cik tak percaya akan TV. Kenapa masih muncul di kaca televisyen?"
Jawapannya, "Ini satu bentuk dakwah."
Sembilan belas orang anak...
19 Kids and Counting.
Mereka terkenal di serata dunia kerana rancangan 19 Kids and Counting di TLC.
Semua orang tumpukan perhatian kepada keluarga Duggar.
Mereka tak melihat cara keluarga Duggar terbentuk.
Kami menganggotai Institut Prinsip Hidup Asas
dari awal lagi.
Keluarga Duggar menjadi contoh unggul institut ini.
Pemimpin institut ini
percaya bahawa keluarga Kristian patut mempunyai seramai anak yang mungkin
agar lebih berpeluang untuk menyebarkan pengaruh Jesus Christ kepada dunia.
Anak-anak kami dididik supaya berbuat baik sepanjang hidup mereka.
Populariti rancangan ini melonjak, ada rancangan baharu dan banyak keluarga
turut muncul dalam siri TV realiti mereka sendiri.
Ketika semua itu berlaku,
makin banyak bukti yang menunjukkan adanya penderaan berleluasa
yang berlaku di mana-mana saja adanya budaya ini.
JOSH DUGGAR DIDAKWA DENGAN TUDUHAN PORNOGRAFI KANAK-KANAK
Tuhan ingin menyucikan keluarga kami dengan situasi ini.
Aduhai.
Amat sukar untuk membiarkan diri kita bercakap perkara sebenar.
RAHSIA KELUARGA
Jemaah gereja ini yang sepatutnya menjaga keselamatan saya,
melindungi pedofil.
"MERABA SECARA PAKSA"
Dalam komuniti ini, perkataan "penderaan" tak wujud.
Hukumlah dia dengan sebatan yang keras.
Golongan ini meninggalkan kesan mendalam kepada anak-anak
sambil menunggang nama Tuhan.
Mereka menukar setiap bapa menjadi pemimpin kultus
dan melaksanakan penderaan rohani, fizikal, emosi dan psikologi.
Ini komuniti kuasa baka dan autoritarian. Wanita tiada hak, anak-anak menurut kata.
Patuh serta-merta!
Itulah masyarakat yang mereka bina.
Ajaran IBLP bukan agama Kristian.
Mereka amatlah berbeza.
Persekolahan di rumah menjadi tonggak bagi projek ini.
Bukan matematik, tapi cara kecam wanita.
Perkara ini telah menyusup dalam hidup ramai orang.
Tujuannya adalah menempatkan murid persekolahan di rumah Kristian
dalam jawatan tinggi dalam kerajaan.
INSTITUT KANAK-KANAK
Anak-anak mereka dilatih untuk membentuk semula Amerika.
Mereka dikendalikan seperti kultus di depan mata kita.
Matlamat mereka adalah menguasai dunia.
Mereka percaya bahawa inilah tentera yang membolehkan kita mencapainya.
Rancangan TV keluarga Duggar itu enjin yang menggerakkan semua ini.
Imej gembira dan bersinar itu manisannya
dan kita semua ketagih.
Panjang lagi ceritanya.
Panjang sangat lagi.
Saya tak tahu keadaan sebenar di sebalik tabir.
Mereka telah memperdaya kita semua.
Dokumentari: KISAH RAHSIA KELUARGA DUGGAR
BARAT LAUT ARKANSAS
Saya Derick Dillard, Saya dari Rogers, Arkansas.
Saya Jill Dillard, dari Springdale, Arkansas.
Saya anak keempat daripada 19 orang anak keluarga Duggar.
Bagaimana kalau Jill...
Helo, saya Jill Duggar.
Saya membesar di kaca TV.
2009 19 KIDS AND COUNTING - MUSIM 3
Dia makin meningkat dewasa,
saya dah nampak sifat-sifatnya yang sentiasa teratur
serta personalitinya yang mesra dan peramah.
Kalau ada kisah yang perlu diceritakan,
lebih baik saya sendiri cerita, bukannya tabloid
atau sesiapa saja yang mungkin mereka-reka cerita.
Ibu bapa saya ialah Jim Bob dan Michelle Duggar.
Anak sulung keluarga kami ialah Josh, kemudian kembar bernama Jana and John,
kemudian saya, Jill, diikuti dengan Jessa, Jinger, Joseph, Josiah, Joy,
Jedidiah, Jeremiah, sepasang lagi anak kembar.
Kemudian ada Jason, James, Justin, Jackson, Johannah, Jordyn.
Nanti, Justin, Jackson,
Johannah, Jennifer, Jordyn, Josie.
Ada rancangan TV di TLC tentang keluarga kami.
Ibu bapa saya berkenalan semasa ayah saya
keluar membuat lawatan gereja bersama seorang kawan.
Kawannya cakap, "Ada seorang gadis, dia anggota kumpulan penyorak.
"Dia baru memeluk agama Kristian,"
jadi ayah saya kata, "Mari kita jumpa dia."
Saya anak bongsu dalam tujuh adik beradik. Zaman kanak-kanak saya bahagia,
tapi saya tak macam Jim Bob.
Saya pernah bercinta, pernah terjebak dalam pergaulan lelaki dan wanita.
Ayah saya mengajaknya ke jamuan junior dan senior.
Dia pun pergi, kemudian...
Kami berbual selama empat jam tentang hal-hal Tuhan.
Dia telah membuka ayat-ayat Tuhan
dan menjelaskan kepada saya hal-hal yang saya tak pernah tahu.
Malam itu, saya melutut dan menyerahkan hidup saya kepada Tuhan.
Beberapa lama selepas itu, mereka berkahwin.
Agak muda, sebenarnya. Mak berumur 17 tahun, ayah 19 tahun.
Semasa mula-mula berkahwin,
kami ingat mahukan dua atau tiga orang anak.
Michelle mengambil pil perancang.
Dia mengambilnya sehingga lahirnya anak sulung kami, Josh,
kemudian kembali mengambil pil itu.
Kemudian dia mengandung semasa mengambil pil itu,
jadi pil itu menyebabkan kandungannya gugur.
Maka, pada masa itu,
kami bersama-sama melutut di depan Tuhan
dan meminta keampunannya,
kemudian tak lama selepas itu, Tuhan mengurniakan anak kembar kepada kami.
Kemudian seorang lagi dan seorang lagi.
Hidup kami diserahkan kepada Tuhan dan kami terus dirahmati.
Ibu bapa saya percaya kita patut
beranak seramai mungkin
sehinggalah tubuh kita tak mampu lagi.
Datuk dan nenek saya, baik sebelah mak mahupun sebelah ayah
tak setuju dengan ibu bapa saya beranak sebegitu ramai.
Mereka bimbang akan kesihatan mak saya.
Mereka sentiasa kata, "Adakah ini yang terakhir?"
Tengoklah, atuk. Cucu baharu atuk.
Ini Jordyn-Grace Makiya Duggar.
Ayah saya bekerja di tiga tempat.
Dia bekerja di kedai serbaneka,
dia ada bisnes kereta dan perkhidmatan trak tunda.
Setiap kali tercium bau diesel,
saya teringatkan ayah saya dengan teh manis di atas ribanya,
memandu bersama anak-anak duduk di sebelahnya di dalam trak
meloncat-loncat keseronokan.
Kami akan mencari tempat "budak makan percuma"
dan duduk di situ berjam-jam.
Mak dan ayah saya macam bangga sikit,
mereka kata, "Ya, rasanya kita dah memufliskan mereka."
Hidup ayah saya amat susah semasa kecil.
Mungkin itu menyebabkan dia berasa terpaksa
mendewasakan diri lebih awal dan cuba melindungi keluarganya.
Dia ada seorang adik perempuan bernama Deanna.
DEANNA DUGGAR ADIK JIM BOB DUGGAR
Saya dan abang saya memang rapat sejak dahulu
dan hubungan kami sangat baik.
Kami dibesarkan dengan ajaran Baptis Mubaligh, iaitu Baptis konservatif.
Kami tak boleh menghadiri majlis tari-menari.
Lama juga saya tak dibenarkan memakai seluar jean.
Menjadi ahli kumpulan sorak pun tak boleh, saya tak dibenarkan.
Itu sebabnya saya biarkan anak saya, Amy,
bebas melakukan apa-apa saja yang dahulunya dilarang bagi saya.
Saya Amy King, yang dianggap sepupu gila-gila.
Saya Dillon King, suami yang sentiasa menyokong. Itu saja.
Semua orang bertanya sama ada saya mahu anak seramai ini. Jawapannya tak.
"PERATURAN BERPACARAN DUGGAR"
Amy tak macam kami tapi kami masih suka dia.
Saya anak saudara Jim Bob. Paling tua antara semua budak-budak.
Saya membesar di depan kamera.
Ini rancangan realiti terancang. Jadi, sudut kamera harus sentiasa tepat.
Kami masuk melalui pintu 20 kali.
Jika ada rakaman wawancara yang tertinggal,
rupa kami perlu dibetulkan supaya "nampak macam hari yang sama."
Macam realiti tapi sebenarnya bukan.
Saya dibesarkan dengan rock and roll,
inilah kehidupan, jadi nikmatilah.
Zaman remaja penuh dengan poster Jonathan Taylor Thomas pada dinding...
Ya Tuhan.
...dan NSYNC, semua kumpulan penyanyi lelaki yang ada,
saya boleh mengadakan parti tepi kolam renang yang ada budak lelaki.
Saya mula bercinta semasa dalam gred lapan.
- Awak pernah cium budak lelaki? - Pernah.
Maaf, Mak Cik Michelle dan Pak Cik Jim Bob.
Namun, saya sayang semua sepupu saya dan sayang keluarga saya.
Saya pergi ke sana setiap hari.
Itulah betapa kekampungannya kami.
Semasa waktu rehat, saya curi-curi masuk ke padang ragut
dan merentas padang itu untuk menjenguk mereka.
Namun, setiap aspek hidup mereka sangat berbeza dengan saya.
Saya tak tahu tentang pelajaran mereka,
saya cuma tahu mereka bersekolah di rumah.
Pada usia yang muda, mudah untuk kita nampak
bahawa ini rumah tangga yang sangat tegas.
Radio tak boleh dipasang.
- TV pun tiada. - Ya, mahupun TV.
Mak saya selalu telefon mereka kalau ada amaran puting beliung.
Rumah kami kerap disambar petir.
Kerana mereka tiada cara untuk tahu.
Mereka memakai pantalun di dalam gaun
- dan itu... - Saya tak tahu pun benda itu.
Pantalun ialah sejenis seluar kain kapas putih...
- Kemeja-T. - Seluar dalam gaun?
Bukan setakat seluar biasa, malah seluar kembang.
Tak boleh pakai seluar pendek atau mendedahkan bahu.
Kita tahu kita tak berkelakuan seperti diri kita yang sebenar.
Ini anak saudara saya, Amy. Saya sangat menyayanginya.
LAWATAN DUNIA DUGGAR
Saya ada semasa kelahirannya, hebat sekali.
- Sekarang saya hadir di pembaptisan awak. - Ya.
Dengan nama Bapa, Anak dan Roh Kudus.
Saya mengagumi pak cik saya. Dia menjadi tokoh bapa kepada saya.
Semasa itu, saya terfikir, "Ya Tuhan, apa saja yang dia tak boleh buat?
Saya pernah terfikir, "Adakah dia akan menjadi presiden?"
Sejauh mana dia boleh pergi?
BERARAK DEMI NYAWA
BEBASKAN ANAK KITA YANG BELUM LAHIR
Ayah saya terdengar ada perhimpunan pro-nyawa di Capitol.
Apabila tiba di perhimpunan itu,
ada 2,000 orang berdiri di depan Capitol,
merayu agar para wakil rakyat dan senator mengharamkan pengguguran separa lahir.
Pada hari itu, mereka bukannya
memilih untuk meluluskan pengharaman itu, mereka menolaknya.
HIDUP AMERIKA LARANG PENGGUGURAN
Tuhan menggerakkan hati saya untuk melibatkan diri.
LARANG PENGGUGURAN SEGERA
Selepas perhimpunan ini, kami melawat seluruh Capitol
dan bertemu dengan Gabenor Mike Huckabee.
Bagi ayah saya, itu telah menyebabkan dia mula terfikir,
"Saya patut bertanding, mungkin saya boleh buat perubahan."
Saya amatlah takut tapi kami bertanding dan Tuhan meletakkan kami di situ.
Dari Little Rock,
Wakil Negeri Republikan, Jim Bob Duggar.
Kami berpindah ke Little Rock selama beberapa bulan semasa mereka bersidang,
yang mestilah lebih mudah kalau bersekolah di rumah.
Kami sangat suka pergi ke Capitol.
Kami boleh bawa sekolah kami bersama dan melepak di beranda
sambil memerhati keadaan sekeliling.
Josh, abang saya, sangat suka berada di situ bersama ayah saya.
Dia dapat pergi lebih kerap kerana dia yang sulung.
Ramai wakil negeri yang lain menggelarnya "Gabenor Kecil."
Mereka berasa dia amat berkarisma walau pada usia yang muda.
Josh semacam ada kelab budak lelaki dengan kawan-kawannya.
Budak kecil tak boleh masuk.
Kelab mereka bernama "BOYCOT", Pasukan Bantuan Kristian Lelaki,
kerana kedai serbaneka di hujung jalan ke rumah kami,
rasanya mereka mula menjual...
sama ada alkohol atau bahan pornografi
dan mereka mahu memboikotnya.
Ayah saya bertanding dua kali, menang dua kali
dan berkhidmat selama empat tahun di Dewan Perwakilan Negeri.
Pada tahun 2022, Jim Bob mula bercita-cita memasuki Dewan Senat AS.
Saya Kristin Kobes Du Mez. Saya seorang sejarawan agama.
Bagi orang macam Jim Bob Duggar, agama Kristian mewajibkan tindakan.
Jadi, Jim Bob Duggar dan keluarganya berada tepat pada masa dan tempatnya.
Semua anak beratur mengundi bersama mak dan ayah saya.
Sambil memakai pakaian kami yang pelik.
Ada orang mengambil gambar kami
yang rasanya disiarkan dalam akhbar New York Times.
Percubaan Jim Bob untuk menyertai Dewan Senat gagal
tapi gambar itu bakal mengubah hala tuju hidupnya.
PARENTS SYUKURI RAHMAT YANG DINIKMATI
Majalah Parents ternampak gambar itu lalu menyiarkan profil keluarga Duggar,
yang seterusnya menarik perhatian Discovery Health.
Discovery Health menghubungi ayah saya.
Musim luruh ini, terokai keluaran sains perubatan yang termaju.
Rangkaian ini biasanya lebih tertumpu kepada
pembedahan dan sebagainya.
Adakah impian George untuk berambut lebat akan menjadi kenyataan?
Macam kembar siam.
Dari pinggang ke atas, mereka boleh berfungsi secara berasingan.
Mereka mahu buat dokumentari satu jam tentang keluarga kami.
Jim Bob diberi satu peluang baharu,
memberi kuasa kepadanya untuk memperlihatkan
pegangan dan nilainya kepada seluruh negara,
serta peluang untuk buat banyak duit.
Tuan-tuan dan puan-puan, inilah keluarga Duggar.
Saya Jim Bob, ini isteri saya Michelle. Selamat datang ke rumah keluarga Duggar.
Kalau dah tak terkira lagi, biar kami tolong.
Ada 14 orang anak kesemuanya termasuk dua pasang kembar.
Orang yang bermata tajam mungkin perasan bahawa
yang ke-15 masih dalam kandungan.
Keluarga beranak lapan itu keluarga Holt.
Paderi Jim dah bertahun-tahun mengenali Jim Bob.
Saya dan Jim Bob Duggar membesar bersama.
Kami satu sekolah di Sekolah Tinggi Kristian Shiloh mulai gred tujuh.
Jim Holt salah seorang daripada kawan baik ayah saya.
- Biar awak bercakap dulu. - Wanita dulu.
Jangan buat begitu. Silakan.
- Nak saya bercakap bagi pihak awak? - Tak.
- Okey, saya saja? - Awak cakap hal awak.
- Jim Holt. - Saya pula Bobye.
Kami berjanji temu tanpa saling mengenali. Saya berumur 19 tahun...
- Dan... - Saya pula berumur 14 tahun.
Kami tak tahu... Saya tak tahu pada masa itu.
Dia nampak matang.
Sepupu saya kata umurnya 17 atau 18 tahun,
jadi saya tak tahu dia sebegitu muda.
Orang Arkansas biasa berkahwin muda.
Saya dah beritahu kami bersaudara? Bergurau saja. Kami bukan saudara.
Jim Bob kata, "Kami perlu orang lagi di gelanggang luncur ais."
Kami pun kata, "Ya, kami akan datang meluncur."
Kemudian mereka sua kamera itu ke muka kami dan berkata,
"Apa pendapat awak?" Saya terfikir, "Apa saya patut buat?"
Saya diwawancara sekejap. Kalaulah saya tak buat begitu.
- Awak menyesal, bukan? - Ya, saya menyesal melakukannya.
Jesus mengasihi segalanya
2004 14 ANAK DAN MENGANDUNG LAGI!
Dua keluarga ini merupakan teras kepada sebuah gereja buatan sendiri.
Anak perempuan pertama kami lahir pada 1 Mac.
Josh lahir pada 3 Mac.
Tahun demi tahun, hubungan kami dengan Josh makin erat.
Dia teman lelaki anak perempuan sulung kami, kami kenal dia sejak lahir.
16 ANAK DAN BERPINDAH MASUK
Nama saya Joshua Duggar.
Nama saya bukanlah sebutan ramai, tapi anda mungkin kenal keluarga saya.
Kami keluarga Duggar!
Discovery Health membikin dokumentari sejam tentang mereka itu dengan baik.
Kemudian ada rancangan istimewa Krismas
dan kami berlakon menyambut Hari Krismas. Pelik betul rasanya.
Ada lima rancangan istimewa kesemuanya.
Rumah kecil tempat tinggal keluarga Duggar sekarang
mungkin nampak dah cukup sesak, dengan hanya dua bilik air.
Semasa berpindah dari rumah kecil kami,
yang luasnya 2,400 kaki persegi, ke rumah yang lebih besar,
yang luasnya 7,000 kaki persegi, saya dah remaja.
Ada lebih banyak bilik air untuk kami semua, sembilan kesemuanya.
Cantiknya dapur ini.
Rumah ini impian mak saya menjadi kenyataan.
Jim Bob perlu bantuan untuk menyiapkan rumahnya.
Rancangan itu mengaturkan supaya rumahnya siap
yang memerlukan beberapa ratus ribu dolar untuk disiapkan.
Pada tahun 2008, rancangan realiti itu bermula.
17 Kids and Counting, lebih kurang begitu namanya.
Saya tak ingat ada berapa anak pada masa itu.
Tak terkira.
Popularitinya sangat dahsyat.
Semua orang terpukau
tentang betapa seseorang boleh beranak sebegitu ramai tapi rumah masih kemas,
semuanya ada kod warna. Mencuci kain pun ada ceritanya tersendiri.
Kasihan Jessa, dia ditugaskan mencuci hingga sepuluh muatan kain setiap hari.
Jessa perlukan pertolongan.
Membeli barang dapur macam nak gila.
Cara hidup ini begitu berbeza dan dari satu segi, nampak elok.
Tiada sebarang drama.
Anak-anak tak pernah dibenarkan bergaduh.
Mak dan ayah sentiasa aman. Mereka tak pernah bertengkar.
Semua orang tertanya-tanya, "Siapa keluarga ini?"
KELUARGA DUGGAR 2 IBU BAPA - 17 ANAK
Walaupun kami sembilan kali ganda saiz keluarga biasa,
entah bagaimana semuanya lancar.
Kami melawat ibu pejabat TLC.
Ada gambar kami di dinding mereka, ada sebuah basikal tandem
yang gambar kami semua diletakkan di atasnya menggunakan Photoshop.
Kami sedar bahawa ini satu perkara besar.
Rancangan TV realiti membolehkan suatu rangkaian
yang bukannya hebat dari segi prestasinya,
mendapat nafas baharu.
Rangkaian lain seperti Bravo, VH1 dan MTV mula sedar
bahawa rancangan begini agak murah untuk diterbitkan
dan pada masa yang sama, ramai orang gemar menontonnya.
Nama saya Danielle Lindemann. Saya profesor dalam bidang sosiologi.
Saya penyokong tegar rancangan TV realiti.
Ini permulaan membuat kaserol kentang.
19 Kids and Counting merupakan rancangan realiti paling sesuai
untuk menunjukkan sebab kita menggemari TV realiti.
Bagaimana nak buat kaserol untuk semua orang?
Jika itulah masalah terbesar dalam suatu episod,
ada sesuatu yang menenangkan tentangnya.
Teras rancangan TV realiti amatlah konservatif.
Adik kamu akan masuk penjara, tunjuklah belas kasihan.
Contohnya keluarga Kardashian, ada pita rakaman seks.
Ya, mereka agak keterlaluan dari banyak segi,
tapi pada masa yang sama, mereka amat konvensional
dari segi cara peranan jantina mereka digayakan.
Saya bukan begini semasa bangun tidur.
Keluarga Duggar turut menggayakan peranan jantina
dari segi wanita yang memasak,
wanita yang mengemas.
Adakah awak rasa awak mengukuhkan stereotaip jantina
dengan menyuruh anak perempuan memasak dan mengemas?
Memang ada aspek jantina yang tak dapat dielakkan, tapi itu bukan perkara buruk.
Saya rasa itu perkara baik.
Ada orang menonton kerana ini sesuatu yang menenangkan hati.
Ini mengingatkan kembali zaman lalu khayalan
ketika keadaan lebih sederhana dan peranan dapat dibezakan lebih jelas.
Program adegan aneh moden sebeginilah
yang telah membina TLC, Discovery,
menjadi empayar besar macam sekarang.
Penjana duit terbesar dalam siri ini
ialah episod melibatkan majlis perkahwinan dan kelahiran,
yang boleh menjana rating yang dahsyat.
Kemudian, makin mereka popular, makin rating meningkat,
mereka terus beranak.
Dalam musim keempat, Michelle melahirkan Josie.
Ini satu perkara besar, kerana kesihatannya agak lemah.
Penerbit TLC: Adakah awak dan Jim Bob terkejut apabila dapat tahu
bahawa awak hamil dengan anak yang kesembilan belas?
Saya ingat mungkin takkan berlaku.
Tekanan darah Michelle asyik meningkat
dan saya sedar ini mungkin membahayakan dia dan bayi itu.
Situasi ini bakal mengubah hidup kami...
2010 "KELAHIRAN DUGGAR ISTIMEWA" - MUSIM 4
...selamanya. Tapi...
Kita memuji Tuhan apabila keadaan semuanya baik-baik belaka,
jadi kami akan memuji Tuhan meskipun dalam keadaan sukar.
Itu dia, Michelle, dia dah keluar. Aduhai.
Siaran ini menggalakkan gaya hidup ini.
Kaum perempuan bagaikan enjinnya,
memastikan segalanya berjalan lancar.
Keluarga Duggar penemuan besar bagi TLC.
Mereka membolehkan rangkaian itu menjadi terkenal.
TLC boleh dikatakan telah bertukar daripada menjadi
"Rangkaian Untuk Belajar" kepada "Rangkaian Untuk Menghendap."
Kita bukannya menonton kerana nak belajar.
Kita menonton kerana nak tengok perkara pelik.
Bukan lagi dokumentari perubatan tapi lebih kepada rancangan aneh kontemporari.
Ketagihan Julius kepada belon
bermula sejak dia dimasukkan ke hospital semasa berusia empat tahun.
Akhirnya Discovery menjadi syarikat yang bernilai berbilion dolar
yang kini memiliki Warner Bros.
Kami dalam posisi untuk memasuki 200 juta, 300 juta buah rumah,
kerana kami ada semua kandungan yang disukai ramai.
Maka, rasanya kami bukan saja lebih baik setelah bergabung,
kami syarikat media yang terbaik di dunia.
CINTA YANG BERLIPAT GANDA
Keluarga Duggar menjadi mata arah bagi
komuniti evangelis, bagi komuniti fundamentalis,
yang akhirnya nampak diri mereka diwakili di TV.
Memang ada rancangan Kristian...
Ya Tuhan, segala puji bagimu.
...tapi bukan macam ini.
Saya bawa tiket saya dan akan minta tandatangan mereka.
Nilai-nilai teras mereka bagus. Kami suka mereka.
Nama saya Jennifer Sutphin dan saya ada saluran YouTube bernama Fundie Fridays.
Saya bersolek sambil membincangkan fundamentalisme Kristian.
Perkataan fundie ialah panggilan menghina bagi seorang fundamentalis,
yang merupakan titik permulaan bagi komuniti Fundie Snark
dan saya tergolong dalam kumpulan "pemerhati kebencian."
Rancangan itu makin lama makin merosot
menjadi propaganda terang-terangan makin masa berlalu.
Namun, rancangan keluarga Duggar itu begitu popular sehinggakan
makin banyak rancangan lain sepertinya mula dibikin
tentang keluarga fundamentalis Kristian.
Ada kegembiraan
Dalam hatiku
Kami pun berdoa lalu terfikir,
ini peluang untuk berkongsi kepada dunia
bahawa anak itu rahmat dan anugerah daripada Tuhan.
Kami pun jumpa mereka semula dan berkata,
"Kami akan buat dokumentari ini asalkan kepercayaan kami tak dipotong."
Bulan Mac 1980. Saya berumur 15 tahun. Jim Bob berumur 14 tahun semasa itu.
Keluarga saya agak berantakan. Saya ada ayah tiri...
Ada beberapa orang ayah tiri yang berkasar terhadap mak saya
dan juga berkasar terhadap saya.
Jim Bob menganggap saya saudaranya. Ibunya melayan saya macam anak sendiri.
PEMAIN MINGGU INI SHILOH
Jim Bob pun ada masalahnya juga.
Saya membesar dalam keadaan bekalan elektrik dipotong.
Rumah kami pernah digadai.
Ayah saya tiada pegangan rohani dalam hidupnya.
Maka, ada banyak masalah dalam keluarga kami.
Pihak gereja kata, "Kami nak pergi ke satu seminar. Kami boleh bawa kamu."
Saya dan Jim Bob pergi bersama. Itu kali pertama kami jumpa Bill Gothard.
1988 "PENGENALAN KEPADA SEMINAR ASAS"
Seminar Asas, satu dakwah daripada Institut Konflik Belia Asas.
Semasa di sekolah tinggi, Bill Gothard bimbang tentang pilihan salah
yang dibuat oleh ramai rakan sekelasnya.
Seminar Asas menawarkan jawapan yang kekal untuk menyelesaikan konflik keluarga,
mengatasi perasaan rendah diri,
menghapuskan rasa bersalah dan kecewa, mengawal tabiat yang memudaratkan,
memastikan perkahwinan...
Bolehkah anda bayangkan
sesuatu yang anda boleh buat demi kerajaan Tuhan kita
yang sanggup kita korbankan nyawa kita?
Kalau tiada sebab untuk berkorban nyawa, kita tiada sebab untuk hidup.
Dalam erti kata lain, apabila tiba di penghujung hayat kita,
apa yang boleh kita kenang kembali dan berkata,
"Tuhan melaksanakan kerja ini melalui hidup saya."
Hidup sekeliling kita tunggang langgang. Anak-anak kita memberontak.
Jadi, Institut Konflik Belia Asas ini telah menyelamatkan hidup saya.
Terus-terang saya boleh berkata begitu.
Malam pertama saya mendengar En. Gothard berucap, saya menangis.
Itulah ulasan Kitab Suci paling revolusioner pernah saya dengar.
Menekankan cara lebih mengasihi Tuhan, cara menunjukkan kasih kita.
Itulah rukun yang teragung, iaitu mengasihi Tuhan.
Itulah perkara paling indah yang pernah saya dengar. Hebat sekali.
Kebanyakan orang dalam Institut ini amat mengagungkan Bill Gothard,
termasuklah Jim Bob.
Untuk anda semua, kami ada
jawapan bagi menguasai setiap tabiat anda.
Sejak saya kecil, keluarga saya menghadiri seminar Bill Gothard,
program yang sama macam keluarga Duggar.
Nama saya Brooke Arnold. Saya teragak-agak untuk bercakap
kerana bagi saya, hal Bill Gothard ini
macam menjolok sarang tebuan
yang saya tak ingin nak jolok sekarang.
Apa yang awak tahu tentang Institut Prinsip Hidup Asas?
Kita ada berapa banyak masa?
Selamat datang ke Institut Kanak-kanak Seminar Prinsip Hidup Asas.
Kita akan belajar tentang kewibawaan serta kepentingan menurut arahan tersurat
dan arahan tersirat golongan yang bertanggungjawab menjaga kita.
Bagi saya, Bill Gothard menjelma bagaikan mitos
dan saya rasa seolah-olah saya perlu dapat tahu sesuatu yang penting.
Saya rasa makin saya memahami Bill Gothard,
makin saya memahami diri sendiri.
Ayah Bill Gothard seorang paderi.
Dia merupakan ketua Persatuan Gideons.
Bible kecil yang terletak di dalam setiap bilik hotel,
wujud kerana dorongan Gideons.
Jadi, Bill Gothard berasal daripada sebuah dinasti evangelis
dan akhirnya dia belajar di Kolej Wheaton
yang dianggap sebagai Harvard bagi golongan fundamentalis.
Pada tahun 1961,
Bill Gothard menubuhkan bengkel tempatan
yang mengajar cara mengasuh, membesarkan dan mendisiplinkan anak.
Mereka mengajar gospel kemakmuran.
Ikut suruhan Tuhan, maka Tuhan akan merahmati kita.
Orang ramai menerimanya,
kemudian membawanya pulang ke komuniti dan gereja masing-masing.
Pada lewat tahun 1960-an, ramai orang yang berasa takut,
kerana berlaku perubahan besar dari segi sosial, budaya, politik dan ekonomi.
Ada Gerakan Hak Awam,
Gerakan Hak Wanita, aktivis mahasiswa.
Orang tertanya-tanya, "Orang Kristian boleh berambut panjang?"
"Orang Kristian boleh mendengar rock and roll?"
"Orang Kristian boleh tengok TV?"
Bill Gothard kata, "Tak perlu bimbang
"tentang perkara yang boleh kita buat,
"kerana saya tahu perkara yang boleh kita buat dalam semua perkara."
Programnya yang mudah
amatlah menarik bagi golongan yang hidup
pada masa yang penuh dengan pergolakan.
MEMBERI DUNIA INI PENDEKATAN HIDUP "BAHARU"!
INSTITUT PRINSIP HIDUP ASAS
IBLP ialah akronim bagi Institut Prinsip Hidup Asas.
- IBLP. - IBLP. Gerakan, pemikiran...
Bukan, "I-B-L-P."
Saya cakap begitulah.
- IBLP. - IBLP.
Bill Gothard tak pernah melepaskan peluang menggunakan akronim.
INSTITUT PRINSIP HIDUP ASAS
Perihal kewibawaan amatlah penting.
SEMINAR ASAS IBLP
MENCAPAI SASARAN DENGAN TUJUH PRINSIP HIDUP
Menurut ajaran Bill Gothard, ada tujuh Prinsip Asas yang wajib,
tapi ciri utama Gothardisme ialah ajaran tentang kewibawaan.
Disebabkan kita hidup dalam zaman
yang menginginkan kesamaan kewibawaan.
Anak-anak ingin menjadi setaraf dengan ibu bapa.
Rakyat ingin setaraf dengan kerajaan.
Sikap kita sekarang
ialah kesamaan kewibawaan,
tapi Tuhan tak mengatur hidup kita begitu, dan keadaan tak sepatutnya begitu.
Selagi kita berada di bawah naungan perlindungan ini,
Iblis tak boleh menyusup dengan godaan yang membinasakan.
Ada ramai orang baik dalam IBLP.
Mereka masuk dengan niat, "Saya tak nak anak saya mencari masalah.
"Saya tak nak mereka terpesong dan berasa bersalah
"akibat dosa-dosa sama yang pernah kita lakukan."
Mereka menyertainya dengan harapan bahawa ini hidup yang lebih baik.
Saya menghadiri Seminar Asas semasa di sekolah tinggi.
Rasanya pada tahun 1980.
Selepas kami berkahwin, Michelle dapat menghadiri Seminar Asas
dan itulah perkara terbaik bagi kami.
Sayang anda semua...
Jim Bob Duggar terpengaruh dengan ajaran Gothard
termasuklah idea Quiverfull iaitu beranak seramai mungkin.
Orang bertanya, kita patut ada berapa ramai anak?
SEMINAR ASAS IBLP
Jawapannya, berapa banyak rahmat Tuhan...
Dalam gerakan Quiverfull, untuk menjadi Kristian yang beriman,
seseorang perlu melahirkan seberapa ramai anak yang Tuhan kurniakan.
Sumbernya memang daripada Bible, jadi ada orang benar-benar mengamalkannya.
"Anak panah penting bagi lelaki gagah, begitu juga anak golongan muda."
Begitu juga anak golongan muda.
Bahagialah lelaki yang memiliki tabung yang penuh dengannya.
Keadaan penduduk berlebihan sebenarnya dongeng semata-mata.
Seluruh penduduk dunia boleh dimuatkan dalam bandar Jacksonville, Florida.
Kami ada dua anak, lelaki dan perempuan.
Kami ada 11 orang anak.
Menurut IBLP, lebih ramai anak kita,
lebih kita dirahmati Tuhan.
- Selamat pagi, semua. - Selamat pagi.
Michelle, saya sebenarnya agak takut nak bertanya.
Khabarnya awak ada pengumuman penting?
Kami bakal menimang anak ke-20.
Ya! Kami sangat teruja.
"Biarlah subur dan beranak pinak." Saya dengar semasa berusia 12 tahun,
- semasa berusia lapan tahun... - Aneh betul bagi saya.
BIARLAH SUBUR DAN BERANAK PINAK
Saya tak nampak degupan jantungnya.
Awak tak nampak degupan jantung?
Hati kami remuk.
Tiada degupan jantung. Hati kami hancur luluh.
"KEHILANGAN DALAM KELUARGA DUGGAR"
Dengan anak sebegitu ramai dan disebabkan kepopularan rancangan ini,
mereka menjadi contoh unggul bagi IBLP.
Kalau anda belum pernah menghadiri Seminar Asas, saya amat mengesyorkannya.
Bill Gothard melawat merata-rata, berucap di koliseum besar dipenuhi penonton.
Anggaran institut ini ialah lebih dua juta orang
pernah menghadiri seminar Bill Gothard.
Dia bagai bintang terkenal.
Ketika zaman institusi dan pengaruh agama Kristian makin merosot,
dia pula menarik ramai penonton.
Bagi keluarga Duggar, ini terasa seperti satu kemenangan.
Nama saya Josh Pease, beberapa tahun yang lalu
saya menulis rencana untuk New Republic
tentang Bill Gothard, IBLP dan seluruh dunia itu.
Institut Latihan Lanjutan tertumpu kepada kitab Bible,
diurus oleh ibu bapa dan dijalankan di rumah.
Pada tahun 1984, Bill Gothard melancarkan Institut Latihan Lanjutan,
kurikulum persekolahan di rumah
yang menghimpunkan semua perkara
yang diajar dalam seminarnya
dan menjadikannya sebuah kurikulum untuk keluarga.
Kami memang memerlukan sumber-sumber yang ada pada ATI.
Rasanya saya tak mampu melakukannya sendirian tanpa sumber itu.
Semasa saya kecil, fahamannya ialah
mereka mahu melindungi kami daripada dunia luar.
Orang menyertai kumpulan IBLP
serta semua persidangan dan sebagainya
kerana seronok dan mengujakan dan bersifat komuniti.
Inilah kuncinya. Semuanya tentang kunci kejayaan,
kunci untuk itu dan ini.
Kunci yang akan membawakan segala yang diperlukan
oleh ibu bapa untuk menyekolahkan anak di rumah
dan memastikan agar anak-anak kita menjadi orang yang baik.
Organisasi yang menjanjikan itu pasti akan menarik hati kita.
Keluarga Duggar digunakan sebagai alat untuk menambah penyokong IBLP.
Tuhan telah membuka banyak peluang berdakwah kepada keluarga kami.
Ini bukan olok-olok. Memang bukan. Ini memang hidup kami.
Fundamentalisme Kristian biasanya gerakan bawah tanah.
Ada sekolah tersendiri,
hiburan tersendiri, segalanya tersendiri sebenarnya.
Mereka tiada sebab untuk berinteraksi dengan budaya sekular.
Apabila keluarga Duggar muncul, tiba-tiba fundamentalisme menjadi perkara biasa.
Tom Cruise, ahli Scientology.
VIDEO PROMOSI SCIENTOLOGY
Menggelar diri kita ahli Scientology satu penghormatan.
Yang menarik minat kebanyakan orang terhadap Scientology ialah Tom Cruise.
Dia telah mengesahkan Scientology
dan dari banyak segi, itu juga peranan keluarga Duggar bagi Bill Gothard.
Duggar, Duggar, Duggar. Hai.
Michelle dan Jim Bob telah menulis buku kedua mereka.
Kedai kami tak pernah dikunjungi seramai ini.
Dah sepuluh tahun anak-anak muncul di kaca TV,
tapi kami tak sangka keluarga kami
begitu menarik perhatian di mana-mana saja.
Lapan belas, ya.
Nama saya Joshua Duggar.
Semua anak Duggar berpengetahuan mendalam tentang ajaran Gothard,
termasuklah Josh Duggar.
Apabila meningkat dewasa, dia melangkah ke tempatnya sendiri dalam dunia ini.
Bintangnya sentiasa menaik.
- Helo. - Hai.
- Pasangan Duggar. - Apa khabar?
Josh dan Anna ada bersama kami di studio. Potonglah.
- Potong? - Mana-mana bahagian.
Okey, sekarang balikkan.
- Tahukah maksudnya? - Rasanya ini anak perempuan.
Merah jambu bermakna anak perempuan.
Kami telah memutuskan untuk menerima tawaran kerja di DC itu.
Bukan luar biasa atau di luar dugaan
bagi seseorang yang menjadi anak emas TV realiti
ingin menceburi bidang politik.
Ini negaraku
Helo, saya Josh Duggar.
Dua tahun lalu, Josh menerima tawaran kerja berprofil tinggi
di Majlis Penyelidikan Keluarga,
sebuah kumpulan melobi yang amat konservatif
khas untuk mengetengahkan pandangan hidup Kristian.
Saya seronok melihat mereka dapat rancangan sendiri.
Saya rasa itu satu peluang baik bagi mereka.
Namun, saya tak tahu semuanya.
Saya tak tahu hal-hal yang berlaku di sebalik tabir.
Keluarga TV realiti mengalami kejatuhan mendadak.
Berita menggemparkan, 19 Mei 2015.
Tuduhan mengejutkan mula terdedah
bahawa anak sulung keluarga Duggar menganiaya kanak-kanak secara seksual.
Setelah Oprah Winfrey Show menerima surat layang,
pasukan Oprah menghubungi Talian Penganiayaan Kanak-kanak
dan polis mula menyiasat.
Mengejutkan, walau mengikut tahap TV realiti,
berita tersebut tersebar apabila InTouch Magazine
mendapat laporan polis sedekad lalu dengan tuduhan pencabulan terhadap Josh.
Laporan itu mendedahkan bahawa Josh, pada usia 14 atau 15 tahun,
telah meraba sekurang-kurangnya lima gadis pada tahun 2002 dan 2003.
Ada yang mengagak bahawa mangsa tak bernama itu termasuk adik-adik Josh.
Awak masih ingat semasa dia dibawa pergi?
Ya.
- Asalkan awak selesa. - Entahlah.
Saya tak sedia nak bercakap tentang hal itu.
Hanya kerana...
- Kalaulah tiada sesiapa tahu. - Ya, sukar bagi saya kerana...
Ada beberapa perkara yang dia kongsikan bersama saya secara rahsia,
kerana kami suami isteri,
yang kami harap akan kekal rahsia sehingga akhir hayat kami
dan tiada sesiapa akan tahu tentangnya.
- Apa lagi yang ada bagi awak? - Okey...
Ini sesuatu yang saya betul-betul rahsiakan dan...
Tiada sesiapa sepatutnya tahu. Jadi, saya tak suka bercakap tentangnya.
Sebaik saja semua laporan itu disiarkan,
itulah saat perkara itu terbongkar.
Bila awak mula-mula tahu tentang Josh?
Nak pergi sejauh mana? Perkara ini amat memeningkan.
Aduhai... Gila betul.
Kami kenal dia sejak lahir dan dia kekasih anak perempuan sulung kami.
Josh pernah berkata,
"Saya ingin memikat Kaeleigh dengan niat untuk memperisterikannya."
Kami pun bersetuju.
Dengan anak sulungnya, Josh, berusia 16 tahun,
bagaimana keluarga Duggar menangani isu berpacaran yang sensitif?
Kalau ingin menyerahkan jiwa kita,
serahkan kepada orang yang sayang dan ambil berat tentang kita,
bukan seseorang yang hanya
terbuai-buai dengan emosi.
Pada 30 Mac 2003, selepas kami dapat tahu,
saya pergi ke padang dan meraung.
Jim Bob beritahu,
"Josh ada masalah sikit. Dia menyentuh adiknya secara tak senonoh."
Itulah "perkara besar" yang mereka akan sebut...
Pernah sekali awak kata dia mencabul adiknya,
dan Michelle kata, "Jangan cakap begitu lagi."
Rupa-rupanya dia dah buat sejak umurnya 12 tahun,
tapi kami hanya tahu semasa umurnya 15 tahun.
Jadi, bila awak nak beritahu kami?
Michelle kata, "Kami tak berniat nak beritahu pun."
"Kami nak Josh mengaku kepada Kaeleigh selepas mereka berkahwin."
Saya bertanya kepada Jim Bob, "Maksud awak,
"awak menggunakan anak saya sebagai umpan
"untuk memperbaiki perangainya?"
Dia kata, "Ya, lebih kurang begitu."
Jim Bob menulis rang undang-undang yang menghasilkan laman pesalah laku seks.
Saya kata, "Menurut rang undang-undang awak sendiri,
"dan kata-kata awak sendiri,
"anak awak patut tersenarai.
"Dia patut buat perkara betul, kerana dia melanggar undang-undang
"dan dia patut menyerah diri."
Dia kata, "Saya nak bawa Josh ke balai, awak nak ikut?"
Saya kata, "Ya."
Maka saya pun ikut. Kami berjumpa di pejabat polis negeri.
Polis negeri itu duduk dan kami menceritakan semuanya.
Pada masa itu kami ingat Josh dah beritahu segala perbuatannya.
Katanya, "Awak terlepas kali ini."
"Kalau awak buat lagi, saya akan berkeras dengan awak."
Kemudian baru kami tahu, lelaki itu kawan Jim Bob.
Jim bertanya, "Apa saya patut buat?"
"Bawa dia keluar dari rumah.
"Nak pergi ke mana? Nak bawa dia ke mana?"
Dia bawa Josh ke pusat rawatan Bill Gothard di Little Rock.
Ini pusat rawatan milik IBLP untuk budak-budak lelaki bermasalah.
VIDEO PROMOSI IBLP
Saya terfikir, "Di mana Josh? Di mana dia?"
Mereka kata, "Dia sedang tolong membina rumah di sebuah kem."
Saya pun kata, "Oh."
Mereka kata, "Ya, budak yang baik."
Kita tahu ada sesuatu tak kena.
Josh tiada, mereka pula ada wawancara dengan majalah Parents.
- Yang membawa kepada rancangan mereka? - Ya.
Saya tanya Jim Bob, "Apa awak nak cakap nanti?"
Katanya, "Kami akan kata Josh sedang berdakwah di sana."
Saya kata, "Jim Bob, awak tahu itu tak benar."
Lalu dia terus membawa Josh keluar.
Dia tak cakap begitu. Dia membawa Josh pulang.
Dia nak Josh pulang untuk hari jadinya, sebelum hari jadi Jim Bob.
Mereka tak suruh dia serah diri, tak buat laporan,
mereka tak buat apa-apa.
Saya kata, "Tak kisahlah kalau awak keluarga Kristian terbaik.
"Kalau 20 tahun lagi ada orang dapat tahu, habislah awak."
- Itu bukan rahmat bagi Josh. - Bukan.
Sumpahan. Ini satu sumpahan bagi Josh.
Hancur hati saya memikirkan nasib sepupu-sepupu saya.
Orang lain dalam IBLP juga.
TLC menerbit rancangan publisiti untuk ajaran Gothard.
Ini jauh lebih besar daripada keluarga Duggar.
Ramai lagi orang lain yang buat perkara sama
yang belum ditangkap.
Ini bukan kali pertama kita dengar tentang hal begini dalam komuniti IBLP.
Tengoklah Bill Gothard sendiri serta tuduhan terhadapnya.
Begitu banyak fokus tertumpu kepada keluarga Duggar
dan bukan kepada institut itu sendiri.
Institut ini menghasilkan pemangsa-pemangsa kecil.
Kita bangga dengan kaum ibu dan bapa yang patuh kepada Tuhan
kerana melahirkan lebih ramai anak ke dunia ini.
Begitu ramai orang
dianiaya oleh golongan yang kononnya pendakwah ini.
Orang memandang Josh Duggar sebagai binatang.
Namun...
manusia diajar menjadi binatang.
Saya pasti dibuang keluarga
hanya kerana datang ke sini. Tak apalah.
SETERUSNYA DALAM SHINY HAPPY PEOPLE
Budak yang bersekolah di rumah, kita boleh cam dari jauh.
Bill Gothard berjanji program persekolahan di rumah anjurannya
adalah setara dengan ijazah pra-perundangan dan ijazah pra-perubatan.
Anak-anak diajar bahawa evolusi itu langsung tak saintifik.
Semasa mula-mula menonton keluarga Duggar, semua orang nampak penurut.
Ikut cakap mak, duduk diam-diam, pandang mak sambil tersenyum lebar.
Namun, mereka tak tunjuk cara anak-anak boleh jadi tenang sebegitu.
Awak pernah nampak sepupu-sepupu awak dihukum dengan rotan?
Beraninya Jim Bob Duggar berkata,
"Kru penggambaran datang ke sini dah bertahun-tahun,
"tiada sesiapa tahu cara hidup kami."
Pernahkah awak bimbang rawatan itu tak menjadi?
Tak, Josh dah berubah.
Ada banyak penganiayaan.
Ketakutan menjadi satu komponen utama.
Saya pernah bermimpi dibakar hidup-hidup.
Bill Gothard mengajar kami bahawa pencipta patung Cabbage Patch seorang ahli sihir.
Ini kehendak Gothard, kehendak Tuhan.
Segalanya dalam dunia itu menjadikan kita mangsa yang paling sesuai.
Saya berharap dan berdoa agar hal ini takkan berlaku lagi terhadap orang lain.
Terjemahan sari kata oleh Faizah Asma' Mohamed Anuar
Penyelia Kreatif NHAzizan
Downloaded from MoviesMod.org | Visit & Support